CELEX: 62013CA0603
Language: hu
Date: 2016-01-21 00:00:00
Title: C-603/13. P. sz. ügy: A Bíróság (ötödik tanács) 2016. január 21-i ítélete – Galp Energía España SA, Petróleos de Portugal (Petrogal) SA, Galp Energia SGPS SA kontra Európai Bizottság (Fellebbezés — EK 81. cikk — Kartellek — Az útépítési bitumen spanyol piaca — A piac felosztása és az árak összehangolása — A Törvényszék előtti eljárás túlzott időtartama — EUMSZ 261. cikk — 1/2003/EK rendelet — 31. cikk — Korlátlan felülvizsgálati jogkör — EUMSZ 264. cikk — A bizottsági határozat részleges vagy teljes megsemmisítése)

14.3.2016   
            
            
               HU
            
            
               Az Európai Unió Hivatalos Lapja
            
            
               C 98/2
            
         A Bíróság (ötödik tanács) 2016. január 21-i ítélete – Galp Energía España SA, Petróleos de Portugal (Petrogal) SA, Galp Energia SGPS SA kontra Európai Bizottság
   (C-603/13. P. sz. ügy) (1)
   
   ((Fellebbezés - EK 81. cikk - Kartellek - Az útépítési bitumen spanyol piaca - A piac felosztása és az árak összehangolása - A Törvényszék előtti eljárás túlzott időtartama - EUMSZ 261. cikk - 1/2003/EK rendelet - 31. cikk - Korlátlan felülvizsgálati jogkör - EUMSZ 264. cikk - A bizottsági határozat részleges vagy teljes megsemmisítése))
   (2016/C 098/02)
   Az eljárás nyelve: angol
   
      Felek
   
   
      Fellebbezők: Galp Energía España SA, Petróleos de Portugal (Petrogal) SA, Galp Energia, SGPS SA (képviselők: M. Slotboom advocaat, G. Gentil Anastácio advogado)
   
      A másik fél az eljárásban: Európai Bizottság (képviselők: C. Urraca Caviedes és F. Castillo de la Torre meghatalmazottak, J. Rivas Andrés avocat, G. Eclair-Heath solicitor)
   
      Rendelkező rész
   
   
               1)
            
            
               A Bíróság hatályon kívül helyezi az Európai Unió Törvényszékének Galp Energía España és társai kontra Bizottság ítéletét (T-462/07, EU:T:2013:459) annyiban, amennyiben a rendelkező részének 3. pontjában a GALP Energía España SA-ra, a Petróleos de Portugal SA-ra és a GALP Energía SGPS SA-ra kiszabott bírság új összegét az ezen ítélet indokolásában a korlátlan felülvizsgálati jogköre alkalmazásával tett azon téves megállapítás figyelembevételével határozta meg, amely szerint a GALP Energía España SA-nak, a Petróleos de Portugal SA-nak és a GALP Energía SGPS SA-nak tudomása volt a kartell más tagjainak a kompenzációs mechanizmusban való részvételéről, valamint előre láthatták ez utóbbiak részvételét a felügyeleti rendszerben, következésképpen emiatt felelősségre vonhatók.
            
         
               2)
            
            
               A Bíróság a fellebbezést ezt meghaladó részében elutasítja.
            
         
               3)
            
            
               A Bíróság az EK 81. cikk alkalmazására vonatkozó eljárásban (COMP/38.710 – „bitumen [Spanyolország]”-ügy) 2007. október 3-án hozott C(2007) 4441 végleges bizottsági határozat 2. cikkében a GALP Energía Españára és a Petróleos de Portugalra egyetemlegesen kiszabott bírság összegét 7,7 millió euróban állapítja meg, amelyből a GALP Energía SGPS SA 5,72 millió euróig egyetemlegesen felelős.
            
         
               4)
            
            
               A GALP Energía España SA, a Petróleos de Portugal SA és a GALP Energía SGPS SA kötelesek viselni a fellebbezési eljárásban az Európai Bizottság részéről felmerült költségek kétharmadát és maguk viselik a fellebbezési eljárásban felmerült saját költségeik kétharmadát, valamint az elsőfokú eljárásban felmerült saját költségeiket.
            
         
               5)
            
            
               Az Európai Bizottság maga viseli a fellebbezési eljárásban felmerült saját költségei egyharmadát és köteles viselni a GALP Energía España SA, a Petróleos de Portugal SA és a GALP Energía SGPS SA részéről a fellebbezési eljárásban felmerült költségek egyharmadát, továbbá maga viseli az elsőfokú eljárásban felmerült saját költségeit.
            
         
      (1)  HL C 24., 2014.1.25.